《四时宫词 其四 冬》
明代·江源

寒气先侵玉女扉，君王初赐六宫衣。

门开阊阖收金钥，尘压鸳宫废锦机。

玉枕夜寒鱼信断，紫阳宫远雁书稀。越罗冷薄金泥重，自熨寒衣减带围。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。